ทำเนียบรัฐบาล นำร่องลดการใช้พลาสติก ขอความร่วมมือพ่อค้าแม่ค้านับถุงใส่อาหาร-รายงานการใช้ และให้เจ้าหน้าที่นำภาชนะมาใช้เอง
รายงานข่าวจากทำเนียบรัฐบาลว่าในวันนี้ได้มีการเรียกประชุมด่วนบรรดาผู้ค้าอาหารและเครื่องดื่มภายในทำเนียบรัฐบาล เพื่อขอความร่วมมือให้ลดการใช้กล่องบรรจุภัณฑ์และถุงที่ทำมาจากพลาสติก ซึ่งจะเริ่มในวันจันทร์ที่ 18 กุมภาพันธ์นี้ โดยเบื้องต้นได้สั่งให้พ่อค้าแม่ค้านับจำนวนถุงพลาสติกที่ใช้ต่อวัน โดยจะมีการรายงานให้เจ้าหน้าที่รับทราบทุกวันศุกร์ และจากนี้จะขอความร่วมมือข้าราชการ สื่อมวลชน และผู้มาติดต่อภายในทำเนียบรัฐบาลให้นำภาชนะมาใส่อาหารและเครื่องดื่ม เพื่อลดการใช้พลาสติก และเป็นการนำร่องหน่วยงานราชการอื่นๆ ในการลดใช้พลาสติก โดยเริ่มที่ทำเนียบรัฐบาล